SIRI พุ่ง 8% นิวไฮรอบ 4 เดือน โบรกฯ อัพเป้าใหม่ 0.82 บ. สะท้อนไตรมาส 3 กำไรโตเกินคาด
SIRI พุ่ง 8% นิวไฮรอบ 4 เดือน โบรกฯ อัพเป้าใหม่ 0.82 บ. สะท้อนไตรมาส 3 กำไรโตเกินคาด ล่าสุดอยู่ที่ 0.77 บาท บวก 0.06 บาท หรือ 8.45% มูลค่าซื้อขาย 116.61 ล้านบาท
SIRI พุ่ง 8% นิวไฮรอบ 4 เดือน โบรกฯ อัพเป้าใหม่ 0.82 บ. สะท้อนไตรมาส 3 กำไรโตเกินคาด ล่าสุดอยู่ที่ 0.77 บาท บวก 0.06 บาท หรือ 8.45% มูลค่าซื้อขาย 116.61 ล้านบาท
17 พ.ย. 2563

ผู้สื่อข่าวรายงานว่า ราคาหุ้น บริษัท แสนสิริ จำกัด (มหาชน) หรือ SIRI ล่าสุด ณ เวลา 14.33 น. อยู่ที่ 0.77 บาท บวก 0.06 บาท หรือ 8.45% สูงสุดที่ 0.77 บาท ต่ำสุดที่ 0.71 บาท ด้วยมูลค่าซื้อขาย 116.61 ล้านบาท โดยราคาหุ้น SIRI ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 0.77 บาท เมื่อวันที่ 10 ก.ค.2563
โดย บล.กสิกรไทย ระบุในบทวิเคราะห์ ปรับเพิ่มราคาเป้าหมายปี 2564 ของ SIRI เป็น 0.82 บาท จาก 0.77 บาท เพื่อสะท้อนถึงกำไรไตรมาส  3/63 ที่ออกมาดีกว่าคาดทั้งในมุมองการดำเนินงานและทางงบัญชี โดย SIRI รายงานกำไรไตรมาส 3/63 ที่ 765 ล้านบาท เพิ่มขึ้น 70% เมื่อเทียบจากปีก่อน  และ 196% เมื่อเทียบจากไตรมาสก่อน สูงกว่า บล.กสิกรไทย คาด 74% และ สูงกว่าตลาดคาด 83%
ส่วน บล.โนมูระ พัฒนสิน ระบุในบทวิเคราะห์ มุมมอง slightly positive ต่อกำไรสุทธิไตรมาส 3/63 ของ SIRI ที่ 765 ล้านบาท เพิ่มขึ้น 70% เมื่อเทียบจากปีก่อน  และ 196% เมื่อเทียบจากไตรมาสก่อน กำไร ดีกว่าตลาดคาดมาก จากการโอนและ % NP margin ที่ดีกว่าคาด
โดยรวม core operation ดีที่การโอนทั้ง low-rise และ condo โครงการใหม่เข้ามาโอนหลายโครงการ และ % GPM ดีขึ้นมากเพราะแรงกดดันจากการระบาย stock ลดลง
ทั้งนี้ปรับประมาณการกำไรสุทธิ 2563-2564 เพิ่มขึ้นมาที่ 1.44 พันลบ. (ลดลง 40% เมื่อเทียบจากปีก่อน) และ 1.32 พันลบ. (ลดลง 8% เมื่อเทียบจากปีก่อน) แต่โดยรวมยังลดลงมาก เมื่อเทียบจากปีก่อนในปีนี้